User:Marius3000~enwiki/sandbox

VERSLO PRAKTINIO MOKYMO FIRMOS (VPMF) – tai įmonės, kurios imituoja tikrų bendrovių veiklą, tikroje bendrovėje vykstančius procesus. VPM firmoje veikia keturi tipiniai skyriai: personalo, pirkimo, pardavimo ir rinkodaros, finansų ir buhalterijos. VPM firmoje viskas yra tikra (finansiniai dokumentai, sutartys, mokesčių tarifai, dirbama pagal galiojančius Lietuvos Respublikos teisės aktus, atsižvelgiama į realius valiutų kursus ir pan.). Skirtumas tik toks, kad nėra tikrų materialių prekių (jos egzistuoja tik dokumentuose) ir pinigai yra netikri (tik imitacinio banko įrašuose, VPMF buhalterijos knygose bei kituose dokumentuose).

Dirbdami praktinio mokymo firmose, mokiniai ir studentai stengiasi savarankiškai spręsti darbo metu iškilusias problemas, įgyvendinti savo idėjas ir planus bei įgyti darbo verslo bendrovėje praktikos, įsisavinti ekonominius reiškinius. VPM firmos veiklai vadovauja kvalifikuoti mokymo institucijų pedagogai.

Lietuvoje pirmosios VPM firmos įkurtos 1993 metais įgyvendinant Danijos trijų verslo koledžų ir Lietuvos Respublikos kultūros ir mokslo ministerijos finansuotą projektą. Šiuo metu Lietuvoje veikia 52 verslo praktinio mokymo firmos.

VPM firmos veikia Lietuvos mokymo institucijose, (universitetuose, kolegijose, profesinėse, vidurinėse mokyklose, gimnazijose, suaugusiųjų mokymo centre).

„Simulith“ centras yra Vilniaus kolegijos struktūrinis padalinys, Lietuvos VPM firmų centrinis biuras, prižiūrintis, koordinuojantis ir tobulinantis VPM firmų veiklą Lietuvoje.

Centras įsteigtas Lietuvos Respublikos kultūros ir mokslo ministerijos 1993-09-02 įsakymu Nr. 1035 įgyvendinant bendrą Lietuvos ir Danijos švietimo ministerijų projektą.